Die praktyk van dissipelskap - Peet Vermeulen - Wapadrant
Efesiërs 1-3 - Die kerk is
Hoe lyk dit praktyk van Dissipel van Jesus wees?
Lees Ef 4:1-6
Paulus skryf: ek wat ‘n gevangene is (4:1b) Paulus skryf vanuit die gevangenis. (weet nie waar nie…) Die rede vir sy inhegtenisname:
Volgeling van Jesus Christus &
hy maak heidene deel van die volk van God…
Dit kan jou duur te staan kom om ‘n dissipel van Jesus Christus te wees. Hier is ons land verstaan ons dit nie want hier is godsdiens vryheid. Maar talle mense word vandag vervolg omdat hulle Christene is. Die grootste groeipunt van die Christendom is tans onder Moslems. Die oomblik wat ‘n Moslem tot geloof in Jesus Christus kom, word hy/sy uitgeban, en sy familie verklaar hom as “dood”. Meestal verloor die verbande alles en moet vlug vir sy/ haar lewe… Talle mense in die midde-Ooste sterf daagliks omdat hul Christus aanbid…
Paulus was vroeër al ‘n “gevangene”.
Op die pad na Damaskus het Jesus Christus hom “gevang”. Hy het ‘n metamorfose ondergaan
Wie die Here Jesus waarlik ontmoet, kan nie dieselfde bly nie… Waar Paulus eers vol van homself en sy godsdienstige party was, het hy vol van Jesus Christus geword.
Skielik het hy alles in die lig van Jesus Christus gesien.
Christus se motiewe het sy motiewe geword.
Christus se standaarde het sy standaarde geword.
Christus se oriëntasie hy sy oriëntasie geword…
Hy het homself slaaf van Jesus Christus genoem!
Hy skryf: Ek druk julle dit op die hart (Parakaleo)
Die woord beteken: Om iemand na jou kant te roep (to call to one’s side) met die intensie om die persoon te help. Dit is ‘n dringende, intense oproep.
Paulus is nie besig om ‘n suggestie te laat nie, dat die Efesiërs kan besluit: wil hulle of nie (take it of leave it). Iets opsioneel waaroor hulle kan besluit…
Hy is besig om die huisreëls, die manier van leef in die liggaam van Jesus Christus, deur te gee.
Soos Paulus voor Koning Agrippa gepleit het om na sy getuienis te luister, pleit hy vandag by jou om waardig jou Koning Jesus Christus te leef.
Die woord vir waardig is Axios
Dit beteken om te balanseer in ‘n skaal. Die gewigte weerskante moet balanseer met mekaar…
Die manier hoe jy dissipel van Jesus Christus leef moet balanseer met die waardigheid van die roeping waartoe Christus jou roep.
Geestelik is jou posisie: Kind van God Jou elke dag se praktiese lewe – moet daarmee balanseer…
Dit is God wat roep – aan die een kant
Die roeping wat jy ontvang het kom suiwer van God!
Dit is Hy wat jou roep
“Hy (God) wat julle roep om in sy koningryk in te gaan en so aan sy heerlikheid deel te hê (1 Thess 2:12)
“Niemand kan na My toe kom as die Vader wat My gestuur het, hom nie na My toe trek nie” (Joh 6:44)
Dit is God persoonlik wat jou roep.
Het jy al daaraan gedink?
God die almagtige, skepper van die ganse heelal,
Onderhouer van alle wetmatighede in die skepping, Versorger van dit alles.
Hy persoonlik roep jou, om deel te hê aan sy heerlikheid.
Hy roep jou om deel van sy liggaam te wees. Hy het alles gedoen om die verhouding tussen jou en Hom te herstel Dit is die een kant van die skaal en jy moet dit met jou alledaagse lewe laat balanseer deur waardig hierdie roeping te leef.
Die wonderlike is:
God leef deur sy Gees in jou sodat jy die krag het om die nodige veranderde lewe te kan leef.
Want jy is beeld van God, verteenwoordiger van God. Die wêreld moet Hom in jou kan raaksien.
Hoe lyk jou lewe in die verband?
Hoe vaar jy in hierdie opsig?
Die eerste eienskap wat van jou verwag word lyk na die bousteen waarop die ander eienskappe volg; nederigheid/ beskeidenheid…
Die term Tapeinophrosune is ‘n saamgestelde woord wat nie in die Griekse of Romeinse wêreld bekend was nie.
Die Grieke en Romeine het nederigheid as ‘n skande beskou.
Paulus, Christene het die term gebruik om dissipels van Jesus te beskryf.
Jy kan nie die Here Jesus volg as jy nie nederig is nie.
Jesus self het die voorbeeld gestel.
Hy wat God was het Homself verneder en die gestalte van ‘n slaaf aangeneem en aan mense gelyk geword. Hy het Homself nog verder verneder, Hy was gehoorsaam aan God tot in die dood aan die kruis (Fil 2:7-8).
Hy is in ‘n stal gebore, skrynwerker van beroep, het nooit eiendom besit, behalwe die klere wat hy gedra het.
Hy is dood gemartel en begrawe in ‘n geleende graf. Enige tyd kon Hy duisende engele se hulp inroep, maar Hy het dit nie gedoen nie, want dit sou teen sy Vader se wil ingaan.
Die wêreld sien nederigheid as ‘n swakheid maar dit is die hart van Christelike leefwyse.
Jy besef wie God is, hoe groot Hy is, sy Almag en majesteit, dat jy iets van God se heerlikheid snap.
Wanneer jy besef wie God regtig is, besef jy ook wie jy is.
(Jy is nie God nie!) Jy is “Maaksel van God”
Nederigheid maak dat jy jy God op die troon van jou lewe plaas,
Hom erken, eer en aanbid. Dat. in alles die wil van God soek en najaag.
Waar het die mens se moeilikheid begin?
Adam en Eva het hulself verhef. Hulle wou beter as God weet.
Hulle wou soos God wees… Hulle wou op die troon sit!
Spreuke 11:2 leer:
Selfverheffing bring vernedering; wie nederig is, het wysheid.
Die oomblik wat jy dink: Jy weet beter as God, Die oomblik wat jy jouself verhef, jou aanstel moet jy weet – jou val is naby.
Spreuke 16:18 waarsku
Op hoogmoed volg ondergang, op selfverheffing volg die val.
Die sonde van goddeloses begin altyd met selfverheffing en eiewaan (20:4).
Hoogmoed en selfverheffing is die wortel van alle sonde.
Jy dink so maklik jy is beter as ander.
Jy weet beter, ons besit beter, ons doen beter, ons werk beter, ons presteer beter, ons oordeel beter…
Heeltyd sien en plaas jy jouself hoër as ander, beter as ander…
Dit kom in die vorm van vermoëns, besittings, voorkoms, sosiale status, bybelse kennis, godsdienstige status en wysheid, regering, kultuur, en noem maar op.
Dalk is dit in ‘n poging om jouself beter te laat voel…
Dit lei daartoe dat ‘n mens jouself verhef en op ander neersien… Jy ag jouself beter Dit is nie net persoonlik maak kan ook kollektief wees. Dat jy jou en jou volk, ras, geslag beter as ander ag.
Dit bring groepering en verwydering van mekaar.
Jy is blind vir jou eie foute maar jy is skerp sensitief om ander se foute raak te sien.
Nederigheid is die basis van geestelike seëninge.
Dat laat jou jouself in die teenwoordigheid van God sien. Wie jy is en Wie Hy is…
Jak 4:6 leer
God weerstaan die hoogmoediges maar aan die nederiges gee Hy genade.
Nederigheid vra ‘n Christus bewustheid.
Jy moet weet wie Hy is, wat Hy vir jou gedoen het, en hoe Hy dit gedoen het.
Jou doel moet wees om in sy voetspore te loop. Jy moet Hom in die oog hou.
Jy moet met Hom identifiseer.
So dat sy manier van leef, jou manier van leef word (1 Joh 2:6) Sy manier van dink, moet jou manier van dink word. Sy begeerte om aan God gehoorsaam te wees, moet jou eie word.
Hy moet in jou sigbaar word. Jy moet vol van Hom word.
Dan sal jy die sonde haat.
Jy sal die verkeerde in jou lewe bely en dit stop want jy ken God se hart.
Jou sonde grief die Heilige Gees in jou woon.
Jy volg Jesus Christus
wat niks anders as die Vader se wil, sy eie maak nie.
Dit bring ons by vriendelikheid Dit kan ook vertaal word met sagmoedigheid.
Die griekse woord praotes het niks te doen moet swakheid, of bangheid of papbroekigheid nie.
Die woord is gebruik waar wilde diere mak gemaak is.
Die dier bv ‘n perd het nog steeds sy krag en sy gees maar hy is onder die beheer van sy eienaar/hanteerder.
Kortom, jy is volheid mens, maar onder beheer van God.
Toe hulle Jesus in die tuin van Getsemane kom arresteer het, het hy nie wild in woede uitgebars nie. Hy het wel gesê dat Hy engele magte tot sy beskikking het maar Hy het gekies om God se wil te laat geskied.
Geduldig beteken om nie kort van lont te wees nie.
Nooit het jy gesien dat Jesus Christus ontplof nie. Nie in sy lewe nie, nie aan die kruis nie.
Liewe br en sr
is hierdie ‘n foto van jou lewe? Is die beeld van die Here Jesus in jou sigbaar?
As dit nie so is nie, moet jy nader aan Hom beweeg…
Jy moet breek met die sondige gewoontes
en Christus se leefwyse aanleer…
(Ons gaan vanaand verder…)